Gothminister

Gothminister er et gothic-industriell metal-band fra Norge. Det ble startet av Bjørn Alexander Brem i 1999, og har siden gitt ut sju album og har hatt suksess særlig i Tyskland.

Om bandet 
Gothminister omtales i dag som et av de mest ikoniske gotisk-industrielle metalbandene. Gothminister har vært inne på de tyske alternative listene Deutsche Alternative Charts, hvor singelen «This is your Darkness» (2022) nådde førsteplass på singellisten og albumet Pandemonium (2022) nådde førsteplass på albumlisten. Tidligere gikk blant annet albumet Happiness In Darkness (2008) inn på førsteplass i USA på Vampirefreaks.com.

Bandet har turnert i mer enn 40 land; siden starten i 1999 har Gothminister vært på mange europaturneer, og har også turnert i USA. I tillegg har bandet spilt på flere store tyske musikkfestivaler, deriblant Wave-Gotik-Treffen (WGT) og Dark Storm Festival, og spilt for over 10 000 mennesker under Schattenreich Festival og for over 20 000 mennesker under M'era Luna Festival.

Bandet har også avholdt «Norges høyeste» rockkonsert på Romsdalshorn, som ligger over  moh., under RaumaRock i 2008.

Gothministers sceneshow inneholder pyrotekniske effekter, animatroniske figurer og fjernstyrte flygende monstre. Bandet deltok i Melodi Grand Prix 2013 med låten «Utopia», men gikk ikke videre fra den andre delfinalen 26. januar.

Albumet Utopia (2013) kom inn på Tysklands offisielle topp 100 salgslister. Singelen «Utopia» fra samme album nådde en 4.-plass på Deutsche Alternative Charts.

Gothminister turnerte videre i 2014 og 2015. I 2016 avsluttet bandet sommerens konsertrekke med en konsert på hovedscenen på M'Era Luna festivalen i Tyskland i 2016 foran nærmere  mennesker.

Høsten 2017 lanserte bandet sitt sjette fullengdealbum The Other Side.

Bandet opptrådte på festivalen Rockstream sommeren 2022, og slapp samme år det kritikerroste sjuende albumet «Pandemonium» på både CD og vinyl. Samme år ga bandet ut et «special box set» med samletittelen Monsters United; denne boksen inneholder CD-er med samtlige syv album som bandet til da hadde utgitt, samt en DVD som inneholder alle utgitte musikkvideoer, behind the scenes-opptak, kommentarer og annet materiale.

Musikkvideoene «Pandemonium» og «Demons» (2022) har til sammen vunnet 19 filmpriser i Europa og USA.

Medlemmer

Medlemmer (per 2022) 
 Gothminister (Bjørn Alexander Brem) – vokal
 Chris Dead (Christian Svendsen) – trommer
 Icarus (Glenn Nilsen) – gitar
 Turbo Natas (Ketil Eggum) – gitar

Tidligere medlemmer 
 Android (Andy Moxnes) — keyboard, gitar
 Halfface (Tom Kalstad) – keyboard
 Machine – gitar
 Dementia Narcissus (Sandra Jensen) — kostymer

Gjesteopptredener 
 Cecilia Kristensen — «Jenta» i videoen for «Darkside»
 Eastern Strix – «Jenta» i videoen for «Freak»

Konsertgjesteopptredener 
 Eric Burton — Konsertvokalist for Hatred under M'era Luna Festival 2004
 Bruno Kramm – keyboardist på Wave Gotik Treffen 2011 og M`Era Luna Festival 2011

Diskografi

Studioalbum 
 2003: Gothic Electronic Anthems, BMG, Drakkar, Soulfood, Tatra
 2005: Empire of Dark Salvation, BMG, Drakkar, e-Wave, Tatra, Tuba
 2008: Happiness in Darkness, BMG, Drakkar
 2011: Anima Inferna, Danse Macabre, ALIVE
 2013: Utopia, AFM Records, Soulfood
 2017: The Other Side, AFM Records, Soulfood
 2022: Pandemonium , AFM Records, Soulfood

Singler 
 2001: «Angel Demo» (demo-EP), Angel Productions
 2002: «Angel», Soulfood, Tatra
 2002: «Devil», Soulfood, Tatra
 2003: «The Holy One» (promosingel), BMG, Drakkar, e-Wave, Tatra
 2005: «Dark Salvation EP» (klubbsingel), BMG, Drakkar/e-Wave, Tatra
 2005: «Swallowed by the Earth» (klubbsingel), BMG, Drakkar Entertainment/e-Wave, Tatra
 2008: «Dusk Till Dawn» (klubbsingel), BMG, Drakkar Entertainment, e-Wave, Tatra
 2011: «Liar» (klubbsingel), Danse Macabre, ALIVE
 2013: «Utopia» (klubbsingel), AFM Records, Soulfood
 2017: «Der Fliegende Mann» (klubbsingel), AFM Records, Soulfood
 2017: «The Sun» (klubbsingel), AFM Records, Soulfood
 2017: «Ich will alles» (klubbsingel), AFM Records, Soulfood
 2022: «Pandemonium» (klubbsingel), AFM Records, Soulfood
 2022: «Demons» (klubbsingel), AFM Records, Soulfood
 2022: «This is your darkness» (klubbsingel), AFM Records, Soulfood
 2022: «Star» (klubbsingel), AFM Records, Soulfood
 2023: «I am the Devil» (klubbsingel), AFM Records, Soulfood
 2023: «Battle of the Underworlds» (klubbsingel), AFM Records, Soulfood

Referanser

Eksterne lenker 
 
 
  Gothminister  på VampireFreaks.com
  Gothminister på Soulfood

Norske gothic metal-band
Norske industriell metal-band
Deltakere i Melodi Grand Prix
Band etablert i 1999